钦定古今图书集成/历象汇编/庶征典/第113卷 > 《蔡邕独断》 > 宋
## 钦定古今图书集成/历象汇编/庶征典/第113卷 > 《蔡邕独断》 > 宋

### 文帝元嘉四年大疫

按《宋书文帝本纪》：元嘉四年“夏五月，京师疾疫。甲午，
遣使存问，给医药，死者若无家属，赐以棺器。”

元嘉五年，以疾疫诏求言。

按《宋书文帝本纪》，“五年春正月乙亥，诏曰：‘朕恭承洪
业，临享四海，风化未弘，治道多昧。求之人事，鉴寐惟
忧。加顷阴阳违序，旱疫成患，仰惟灾戒，责深在予。思
所以侧身克念，议狱详刑，上答天谴，下恤民瘼。群后
百司，其各献谠言，指陈得失，勿有所讳’。”按《范泰传》：
“时旱灾未已，加以疾疫。泰上表曰：‘顷亢旱历时，疾疫
未已，方之常灾，实为过差，古以为王泽不流之征。陛
下昧旦临朝，无懈治道，躬自菲薄，劳心民庶，以理而
言，不应致此’。”意以为上天之于贤君，正自殷勤无已。
陛下同规禹汤，引百姓之过，言动于心，道敷自远。桑
榖生朝而殒，荧惑犯心而退，非唯消灾弭患，乃所以
大启圣明，灵雨立降，百姓改瞻，应感之“来，有同影响。
陛下近当仰推天意，俯察人谋，升平之化，尚存旧典，
顾思与不思，行与不行耳。大宋虽揖让受终，未积有
虞之道，先帝登遐之日，便是道消之初。至乃嗣主被
杀，哲藩婴祸，九服徘徊，有心丧气，佐命托孤之臣，俄
为戎首。天下荡荡，王道已沦。自非神英拨乱反正，则
宗社非复。宋有革命之”与随时，其义尤大。是以古今
异用，循方必壅。大道隐于小成，欲速或未必达；深根
固蒂之术，未洽于愚心，是用猖狂妄作，而不能缄默
者也。臣既顽且鄙，不达治宜，加之以笃疾，重之以惛
耄，言或非言，而复不能无言。陛下录其一毫之诚，则
臣不知厝身之所。

元嘉二十四年，疫。

按《宋书文帝本纪》：“元嘉二十四年六月，京邑疫疠。丙
戌，使郡县及营署部司，普加履行，给以医药。”

元嘉二十八年，疫。

按《南史文帝本纪》：“元嘉二十八年四月，都下疾疫，使
巡省给医药。”

### 孝武帝大明元年疾疫

按《宋书孝武帝本纪》，“大明元年夏四月，京邑疾疫。丙
申，遣使按行，赐给医药，死而无收敛者，官为敛埋。
大明四年，以大疫下诏恤赡。”

按：《宋书孝武帝本纪》：“四年夏四月辛酉，诏曰：‘都邑节
气未调，疠疫尢众，言念民瘼，情有矜伤，可遣使存问，
并给医药，其死亡者，随宜恤赡’。”

====明帝泰始四年大疫====按《宋书明帝本纪》。不载。　按《天文志》：泰始四年六月
壬寅，太白犯舆鬼。占曰：“民大疾死，不收，其年，普天大
疫。”